12. ΝΟΜΟΣ υπ’ αριθ. 999 της 24/24 Ιουν. 1949 Περί αναγνωρίσεως γενομένης μεταφράσεως εις την Ελληνικήν των εν τοις Ιταλικοίς Νηολογίοις Ρόδου εγγραφών προς μεταφοράν των εις τα Ελληνικά νηολόγια. Άρθρον μόνον.-Αναγνωρίζεται ως επίσημος η κατά το άρθρ. 4 του Β.Δ. της 1 Οκτ. 1948 «περί των εν τη Δωδεκανήσω νηολογίων, υποθηκολογίων κλπ.» γενομένη εις την Ελληνικήν μετάφρασις των εγγραφών των εν Δωδεκανήσω τηρηθέντων Ιταλικών νηολογίων και λοιπών σχετικών προς τα νηολόγια βιβλίων η ενεργηθείσα υπό του προς τούτο ορισθέντος υπό του Κεντρικού Λιμενάρχου Ρόδου εγκρίσει της Γενικής Διοικήσεως Δωδεκανήσου μεταφραστού, της αποζημιώσεως τούτου καθορισθησομένης υπό του Γενικού Διοικητού Δωδεκανήσου, προτάσει του Κεντρικού Λιμενάρχου Ρόδου, εις βάρος του προϋπολογισμού της Γενικής Διοικήσεως Δωδεκανήσου. 